open-index/open-wikipedia-markdown huggingface dataset:
பெந்தம்-கூக்கர் வகைப்பாடு

**பெந்தம்-கூக்கர் வகைப்பாடு** என்பது ஒரு இயற்கை முறை தாவரவியல் வகைப்பாடு ஆகும். இதன்படி, ஒரு தாவரத்தின் பல முக்கிய பண்புகளை அடிப்படையாகக் கொண்டு வகைப்பாடு செய்யப்படுகிறது.  இம்முறை இந்தியா, இங்கிலாந்து, பல காமன்வெல்த் நாடுகளில்  பின்பற்றப்படுகிறது. குறிப்பாக உலகின் பல உலர் தாவரகங்களிலும், தாவரத் தோட்டங்களிலும் பின்பற்றப்படுகிறது.

## வகைப்பாட்டியல் தோற்றம்
தொடக்ககாலத் தாவரவியல் வகைப்பாட்டியல் அறிஞர்கள், பல்வேறு விதமான வகைப்பாடுகளைப் பின்பற்றினர். அவ்வகைப்பாடுகளை,  1) செயற்கை முறை, 2) இயற்கை முறை, 3) மரபுவழி முறை என மூன்று வகைகளாகப் பிரிக்கலாம். இங்கிலாந்து நாட்டைச் சேர்ந்த சியார்ச்சு பெந்தம் (1800-1884) மற்றும் சர் யோசப் டால்டன் கூக்கர் (1817-1911) ஆகிய இரு தாவரவியல் வல்லுநர்களால் இவ்வகைப்பாடு உருவாக்கப்பட்டது. இவர்களுடைய வகைப்பாடு, 'செனிரா பிளாண்டாரம்' என்ற மூன்று தொகுதிகள் (1862–1883) கொண்ட நூல்களாக வெளியிடப்பட்டது. இத்தொகுதிகளின் 202 துறைகளில், 97.205 சிற்றினங்கள் விரிவாக விவரிக்கப்பட்டுள்ளன.

## பெந்தம்-கூக்கர் வகைப்பாட்டு சுருக்கம்
இதன்படி விதைத் தாவரங்கள், 1) 'டைகாட்டிலிடனே' (DICOTYLEDONE), 2) 'சிம்னோசுபெர்மே' (GYMNOSPERMEÆ), 3) 'மோனோ காட்டிலிடனே' (MONOCOTYLEDONE)  என மூன்று வகுப்புகளாகப் பிரிக்கப்பட்டுள்ளன. தற்காலத்துறைகள், 'கோஅர்ட்டுகள்' (COHORS) எனவும், தற்காலக்குடும்பங்கள் 'துறைகள்' எனவும் வகைப்படுத்தப் பட்டிருந்தன.

## ஊடகங்கள்

File:GeorgeBentham.jpg|பெந்தம்22,செப்1800 – 10செப்1884
File:Sir Joseph Dalton Hooker.jpg|கூக்கர்30சூன்1817 – 10திசம்பர்1911
File:Genera Plantarum 1742.jpg|*Genera Plantarum* நூல்


## இவ்வகைப்பாட்டின் நிறைகள்
*இத்தாவர வகைப்பாடு,  நுண்ணிய நேரடி ஆய்விற்கு உட்படுத்தப்பட்டு, மிகவும் இயற்கையான முறையில் ஏற்படுத்தப்பட்ட வகைப்பாடு ஆகும்.
*இதில் விவரிக்கப்பட்ட தாவரங்களின் விளக்கங்கள் தெளிவாகவும், முழுமையாகவும், சரியாகவும் இருப்பது இதன் சிறப்பாகும்.
*இது பின்பற்றுவதற்கு எளிமையாகவும், தாவரங்களை இனங்கண்டறிய எளிய வழிகளையும் கொண்டுள்ளது. 
*இதன் பெரும்பான்மையான கருத்துக்கள், தற்கால மரபுவழி கொள்கைகளுக்கு ஏற்புடையதாக இருக்கிறன. எடுத்துக்காட்டாக. தாவரங்களின் வரிசையமைப்பில்,  மிக எளிய தொன்மையான பண்புகளையுடைய தாவரங்கள் இடம் பெறுகின்றன.  
*மரபியல் அடிப்படையில், ஒருவித்திலைத்தாவரங்கள் இறுதியில் அமைந்திருப்பது இதன் மேலோங்கிய சிறப்பு இயல்பாகக் கருதப்படுகிறது.

## இவ்வகைப்பாட்டின் குறைகள்
* பூக்கும் தாவரங்கள் என்ற பகுதி,   ஒருவித்திலைத் தாவரத்திற்கும், இருவித்திலைத் தாவரத்திற்கும் நடுவில் இருப்பது தவறாகும்.
*மரபு அடிப்படையில் உயர்ந்த ஒருவித்திலைத்தாவரமான 'ஆர்க்கிடேசி',  தொன்மையானத் தாவரங்களுடன் வைக்கப்பட்டிருக்கிறது.
*மாறா இயல்புகளைப் பெற்றிருக்கும் மலர்களின் பண்புகள், இவ்வகைப்பாட்டியலுக்கு எடுத்துக்கொள்ளப்படவில்லை.
*ஒன்றுக்கொன்று தொடர்பற்றத் தாவரங்கள், ஒரே உட்பகுதியில் வைக்கப்பட்டு இருக்கின்றன.

## மேற்கோள்கள்

## இக்கட்டுரைகளையும் காணவும்
*உயிரியல் வகைப்பாடு
*பூக்கும் தாவரங்களின் வகைப்பாடு

## புற இணைய இணைப்புகள்
*'Genera Plantarum' என்ற நூலினை இலவசமாகப் பதிவிறக்கம் செய்வதற்கான, Biodiversity Heritage Library என்ற இணையத்தின் பக்கம்.
*'Genera Plantarum' என்ற நூலினை இலவசமாகப் பதிவிறக்கம் செய்வதற்கான, Gallica என்ற இணையத்தின் பக்கம்.

பகுப்பு:தாவர வகைப்பாட்டியல்‎
ஜெப்ரி

ஜெப்ரி அல்லது ஜெஃப்ரி என்ற பெயரில் உள்ள கட்டுரைகள்
*ஜெப்ரி ஃபார்ன்பீல்ட்
*ஜெப்ரி ஃபிளெச்சர்
*ஜெப்ரி ஃபோர்ட்
*ஜெப்ரி ஃபோஸ்டர்
*ஜெப்ரி அட்கின்சன்
*ஜெப்ரி அன்ரோபஸ்
*ஜெப்ரி எட்மன்ட்ஸ்
*ஜெப்ரி கிரெய்க்
*ஜெப்ரி குரூக்
*ஜெப்ரி சான்ஸ்
*ஜெப்ரி ஜாக்சன்
*ஜெப்ரி டாசன் (துடுப்பாட்டக்காரர்)
*ஜெப்ரி டார்க்ஸ்
*ஜெப்ரி டூபின்
*ஜெப்ரி பிளாக்பர்ன்
*ஜெப்ரி புரூக்-டெய்லர்
*ஜெப்ரி பெல்
*ஜெப்ரி போய்கொட்
*ஜெப்ரி ஹவார்ட்
*ஜெப்ரி ஹாஜ்சன்
*ஜெப்ரி ஹெப்டென்
*ஜெப்ரி ஹேய்ஸ்
*ஜெஃப்ரி ஆன்சன்
*ஜெஃப்ரி ஆர்ச்சர்
*ஜெஃப்ரி குலிப்
*ஜெஃப்ரி சாசர்
*ஜெஃப்ரி பேர்ட்பீல்ட்
*ஜெஃப்ரி லெக்
கற்பகம் (மரம்)

**கற்பக மரம்** அல்லது **கற்பக விருட்சம்** (Kalpavriksha) (சமசுகிருதம்: कल्पवृक्ष), என்பது இந்து சமய நம்பிக்கைப்படி தேவ லோகத்தில் இருக்கும் மரமாகும்.  *கல்ப தரு*, *கல்ப விருட்சம்*, *கற்பக விருட்சம்* என்றும் அழைக்கப்பெருகிறது.  இந்த மரத்தடியில் நின்றுகொண்டு என்ன வேண்டும் என்று நினைத்தாலும் அது உடனே கிடைக்கும் என நம்பினர். இந்த நம்பிக்கையை அடிப்படையாக வைத்துக்கொண்டு நீதிநூல்கள் பாடிய பிற்கால ஔவையார் பழவினையின் வலிமையை விளக்கும் பாடல் ஒன்றைப் பாடியுள்ளார்.

தன் நெஞ்சுக்கு நீதி கூறுவதாக அந்தப் பாடல் அமைந்துள்ளது.

நெஞ்சே! உன் தலையெழுத்துப்படிதான் எல்லாம் நடக்கும். நீ ஆசைப்பட்டதெல்லாம் உனக்குக் கிட்டாது. அரிதின் முயன்று கற்பக மரத்தடிக்குச் சென்று நீ ஏதேதோ ஆசைப்படும்போது அந்த மரம், உண்டால் சாகும் நச்சுத்தன்மை வாய்ந்த எட்டிக்காயை (காஞ்சிரங்காயை) தருமேயானால் அது நீ முற்பிறவியில் செய்த தீவினையின் பயன் என எண்ணிக்கொள்க.

## தோற்றம்
பாற்கடலை கடைந்து அமிர்தம் பெறுவதற்காக மேரு மலையை மத்தாகவும், வாசுகி பாம்பினை கயிறாகவும் கொண்டு அசுரர்கள் பாம்பின் தலையின்புறமும், தேவர்கள் வாலின் புறமும் நின்று இழுத்து கடைந்தார்கள். அப்பொழுது கற்பக மரம், பாரிஜாதம், ஹரிசந்தனம், சந்தனம், மந்தாரம் முதலிய ஐந்து மரங்கள் பாற்கடலிலிருந்து வெளிப்பட்டன. இவை பஞ்ச தருக்கள் என்று அழைக்கப்பெறுகின்றன.

## நம்பிக்கை

இம்மரம் இந்திரனை அரசனாக் கொண்ட தேவ லோகத்தில் இருப்பதாகவும், இம்மரத்தின் கீழ் அமர்ந்து நினைப்பதெல்லாம் நடக்கும் என்ற நம்பிக்கை இந்துக்களிடம் உள்ளது. 

பூலோக கற்பக விருட்சம் என்று பனை மரம் அழைக்கப்படுகிறது.

## மேற்கொண்டு படிக்க
* காமதேனு

## ஆதாரம்
 

பகுப்பு:தேவலோக மரங்கள்
பகுப்பு:இந்து சமய புனித மரங்கள்
முசாபர்நகர் கலவரம் 2013

**முசாபர்நகர் கலவரம்** உத்திரப் பிரதேசம் மாநிலத்தில், முசாபர்நகர் மாவட்டத்தில், 27 ஆகஸ்ட் 2013 அன்று தொடங்கி, மூன்று வாரங்களுக்கு இந்துக்களுக்கும் இஸ்லாமியர்களுக்கும் இடையே நடந்த கலவரத்தில் இதுவரை 60 பேர் உயிரிழந்தனர். மற்றும் 93 பேர் காயமடைந்தன. மூன்று வாரங்களுக்குப்பின் 17 செப்டம்பர் அன்று, ஊரடங்கு உத்தரவு திரும்பப் பெறப்பட்டது மற்றும் ராணுவம் வெளியேறியது.

உத்திரப் பிரதேசம் மாநிலம் முசாபர்நகர் மாவட்டம்,  கவால் கிராமத்தில் ஜாட் சமூகத்தைச் சார்ந்த ஒரு இளம் பெண்ணை 27-08-2013ஆம் தேதியில் இசுலாமிய இளைஞர்கள் கேலியும் கிண்டலும் செய்ததின் விளைவாக, ஷாநாவாஸ் குறைஷி என்பவரை, பாதிக்கப்பட்ட பெண்ணின் உறவினர்களான  சச்சின்சிங் மற்றும் கௌரவ்சிங் அடித்துக் கொன்றனர். இதனால் ஆத்திரமடைந்த ஷாநாவாஷின் உறவினர்கள், சச்சின்சிங் மற்றும் கௌரவ்சிங்கை துப்பாக்கியால் சுட்டுக் கொன்றனர்.

இதனால் ஜாட் சமுக மக்களுக்கும் இசுலாமிய மக்களுக்கும் இடையே உண்டான தெருச்சண்டையில் இக்கிராமத்தைச் சார்ந்த மூன்று பேர் இறந்தனர். இதன் விளைவாக இரு சமுகத்திற்குமிடையே ஏற்பட்ட வன்முறை, முசாபர்நகர் மாவட்டத்திலும் அதன்  அன்மை மாவட்டமான சாம்லியிலும் பரவியது. இவ்வன்முறையின் விளைவாக  அறுபது நபர்கள் கொல்லப்பட்டனர். மேலும் நாற்பதாயிரம் மக்கள் அகதிகளாக வெளிமாவட்டங்களுக்கு புகழிடம் தேடிச் சென்றுள்ளனர்.

கலவரத்தை மேலும் பரவும்படி தூண்டிவிட்டதாக  பல்வேறு அரசியல் கட்சிகளை சார்ந்த பதினாறு சட்டமன்ற, நாடாளுமன்ற உறுப்பினர்கள் மற்றும் உள்ளூர் அரசியல்வாதிகள் மீது காவல்துறை வழக்கு பதிந்து நீதிமன்றத்தில் கைது ஆணை பெற்றுள்ளது. ஆனால் இதுவரை யாரும் கைது செய்யப்படவில்லை.

இக்கலவரம் தொடர்பாக செய்தி சேகரிக்க சென்ற ஏழு செய்தி நிருபர்கள் கலவரக்காரர்களால் கொல்லப்பட்டுள்ளனர்.
இக்கலவரத்தில் பொதுமக்கள் 43,000 பேர்கள் வீடிழந்தனர்.

## உச்சநீதிமன்ற கண்டனம்
இந்தக் கலவரத்தில் இருதரப்பிலும் பாதிக்கப்பட்ட மக்கள் இருந்தபோதும் இஸ்லாம் குடும்பங்களுக்கு மட்டும் உதவித்தொகை வழங்கி உத்தரபிரதேச அரசு உத்தரவிட்டது.கலவரத்தில் பாதிக்கப்பட்ட இந்து சமுதாயத்தினரைப் புறக்கணிப்பது சரியல்ல என்று கூறி உச்சநீதிமன்றம் உத்தரபிரதேச அரசைக் கண்டித்தது.

## மேற்கோள்கள்

## வெளி இணைப்புகள்
* முசாபர்நகர் கலவரம்: உ.பி. அரசுக்கு உச்ச நீதிமன்றம் கண்டனம்
* முசாபர்நகர் இணையதளம் 

பகுப்பு:2013 கலவரங்கள்
பகுப்பு:உத்திரப் பிரதேசத்தில் கலவரங்கள்
பகுப்பு:உத்திரப்பிரதேச வரலாறு (1947- தற்போதுவரை)
கும்பக்கரை அருவி

**கும்பக்கரை அருவி**, இந்தியாவின் தமிழ் நாடு மாநிலத்தில், பெரியகுளத்துக்கு அண்மையில் அமைந்துள்ளது. பெரியகுளத்தில் இருந்து 9 கிலோமீட்டர் தொலைவில் உள்ள இப்பகுதி, இயற்கைச் சூழலிலுள்ள இந்தியாவில் சுற்றுலாத்துறைகளில் ஒன்றாக இப்பகுதி திகழ்கின்றது. கோடைக்கானல் மலையில் இருந்து உருவாகும் நீரூற்று மலையடிவாரத்தை அடைகிறது. இவ்விடம் கும்பக்கரை எனப்படுகின்றது.

## பெயர்க் காரணம்
இப்பகுதியிலுள்ள மாட்சிநாயக்கன், வீரபுத்திரன், வைரவன், பூதநாட்சி, செழும்புநாட்சி, சோத்துமாயன், சின்ன அண்ணன், கருப்பணசாமி ஆகிய வன தெய்வங்கள் இங்குள்ள கரையில் கும்பலாகக் கூடுமாம். அதனால் இது கும்பல்கரை என்று முன்னர் அழைக்கப்பட்டதாம். இந்த கும்பல்கரையே இன்று கும்பக்கரை என்று மருவியதாக இப்பகுதி மக்கள் தெரிவிக்கின்றனர்.

## நீர்வீழ்ச்சியின் பகுதிகள்
கும்பக்கரை நீர்வீழ்ச்சிப் பகுதியில் இந்த நீர்வீழ்ச்சி தவிர தண்ணீர் செல்லும் தடங்களிலுள்ள வழுக்குப் பாறை, யானைக் கெஜம், உரல் கெஜம், பாம்பு கெஜம் என்று அழைக்கப்படும் பகுதிகளில் சுற்றுலாப் பயணிகள் நீராடி மகிழ்கின்றனர். இந்த தண்ணீர் தடப்பகுதிகளில் சில இடங்களில் குளிப்பது ஆபத்தானது என்று தடை விதிக்கப்பட்டிருக்கிறது.

## பயண வசதி
தேனி மாவட்டம் பெரியகுளம் நகரிலிருந்து எட்டு கிலோமீட்டர் தொலைவிலிருக்கும் இந்த நீர்வீழ்ச்சிக்கு குறிப்பிட்ட நேரங்களில் மட்டும் தமிழ்நாடு அரசுப் போக்குவரத்துக் கழகம் பேருந்துகளை இயக்குகிறது. 

## இவற்றையும் பார்க்கவும்
* இந்திய அருவிகளின் பட்டியல்

## வெளி இணைப்புகள்
*தமிழ்நாடு சுற்றுலாத்துறை]

பகுப்பு:தேனி மாவட்டத்திலுள்ள அருவிகள்
பகுப்பு:தேனி மாவட்ட சுற்றுலாத் தலங்கள்
புழல் சிறைச்சாலை

**புழல் மத்திய சிறைச்சாலை** சென்னை அருகே திருவள்ளூர் மாவட்டத்தில் அமைந்துள்ளது. இது சென்னை நகரில் இருந்து சுமார் 45 கி.மீ. தொலைவில் உள்ளது. ஆசியாவிலேயே மிகப்பெரிய சிறை வளாகம் என்ற பெயரை புழல் சிறை பெற்றுள்ளது. இது 2006ஆம் ஆண்டிலிருந்து துவங்கப்பட்டது. இந்தச் சிறையில் 3000 கைதிகளை சிறை வைக்கும் வசதி உள்ளது. இந்தச் சிறை வளாகம் சுமார் 212 ஏக்கர் (0.86 கி.மீ. 2) பரப்பளவில் அமைந்துள்ளது. இது 77.09 கோடி ரூபாய் செலவில் கட்டப்பட்டது. இது 26 நவம்பர் 2006 அன்று தமிழ்நாட்டின் அன்றைய முதல்வர் மு. கருணாநிதியால் தொடக்கி வைக்கப்பட்டது.

## கைதிகள்
இந்த சிறை 26 செப்டம்பர் 2006 முதல் செயல்படத் தொடங்கியது. சென்னை மத்திய சிறைச்சாலையில் இருந்து முதல் தொகுதி கைதிகள் திசம்பர் 14 2006 அன்று மாற்றப்பட்டனர். இந்த சிறை 1,250 சிறை கைதிகள், 1250 தண்டனை கைதிகள் மற்றும் 500 பெண் கைதிகளை இருத்துவதர்க்கான வசதிகளை கொண்டுள்ளது.

## மேற்கோள்கள்

## வெளி இணைப்புகள்
*http://www.prisons.tn.nic.in/history.htm 

பகுப்பு:தமிழகச் சிறைகள்
பகுப்பு:தமிழ்நாடு காவல்துறை
பகுப்பு:திருவள்ளூர் மாவட்டம்
பகுப்பு:சென்னைக் கட்டிடங்கள்
தூத்துக்குடி அனல் மின் நிலையம்

**தூத்துக்குடி அனல்மின் நிலையம்** தூத்துக்குடி, தூத்துக்குடி மாவட்டம், தமிழ்நாடு மாநிலத்தில் அமைந்துள்ளது. இந்த நிலக்கரி அடிப்படையிலான அனல்மின் நிலையம் தமிழ்நாடு மின்சார வாரியத்தால் நிர்வகிக்கப்பட்டுவருகிறது. ஒவ்வொன்றும் 210 மெகா வாட் உற்பத்தித்திறன் கொண்ட 5 அலகுகளைக் கொண்ட இதன் மொத்த உற்பத்தித்திறன் 1050 மெகா வாட் ஆகும். 

2013ல் இதன் 1, 3 மற்றும் 4-ஆம் அலகுகளில் இயந்திரக் கோளாறு ஏற்பட்டிருந்தது. பிறகு நவம்பர் 2013 தொடக்கத்தில், 1 மற்றும் 4-ஆவது கொதிகலன் அலகுகள் மட்டும் கோளாறு சரி செய்யப்பட்டு தூத்துக்குடி அனல் மின் நிலையத்தில் 2 அலகுகளில் மின் உற்பத்தி தொடங்கப்பட்டது. 

கப்பல் மூலமாகக் கொண்டு வரப்படும் நிலக்கரி முதலில் நொறுக்கும் இயந்திரங்களில் இடப்பட்டு 10 முதல் 20 மில்லி மீட்டர் விட்டம் கொண்ட துண்டுகளாக நொறுக்கப்படுகிறது. இவ்வாறு நொறுக்கப்பட்ட சிறுதுண்டுகள் நிலக்கரி அரவை இயந்திரங்களில் செலுத்தப்பட்டு தூளாக்கப்படுகிறது. தூளாக்கப்பட்ட நிலக்கரி நன்கு பொடியாக்கப்பட்டு செலுத்து விசிறிகள் மூலமாக உலைக்குள் வேகமாகச் செலுத்தப்படுகிறது. எண்ணெய் கிடங்கிலிருந்து தொடுகோட்டு எரித்தலுக்காக வரும் உலை மற்றும் எண்ணெய் தெளிகுழலைச் சுற்றிலும் ஆல்தியா, பாரதீப், விசாகப்பட்டினம் துறைமுகம் போன்ற இடங்களில் ஆலைகள் உள்ளன. 

## காற்று மாசு
தூத்துக்குடியில் இந்த அனல் மின் நிலையம் ஏறத்தாழ 25 சதவீத அளவிற்கு சல்பர் டை ஆக்சைடு என்னும் மனிதர்களுக்குத் தீங்கு செய்யக் கூடிய மாசினை வெளியிடுகிறது.

## மேற்கோள்கள்

## புற இணைப்புகள்

* http://www.infraline.com/power/State/Tamilnadu/TuticorinTPS.aspx
* http://www.tangedco.gov.in/linkpdf/tttps.pdf 

பகுப்பு:தமிழ்நாடு அனல் மின் நிலையங்கள்
பகுப்பு:தூத்துக்குடி
வேலூர் மத்திய சிறைச்சாலை

**வேலூர் மத்திய சிறைச்சாலை** 1830 இல் இந்தியாவில் தமிழ்நாடு மாநிலத்திலுள்ள வேலூரில்  கட்டப்பட்ட ஒரு சிறை ஆகும். புழல் சிறைச்சாலைக்கு  பிறகு தமிழகத்தில் உள்ள 2வது மிகப்பெரிய சிறையாகும். இந்த சிறையில் மேற்கொள்ளப்படும் தலைமை தொழில் நெசவு ஆகும். இது 153 ஏக்கர் பரப்பளவில் அமைந்துள்ளது.

## வேலூர் சிறையில் இருந்த முக்கிய தேசத் தலைவர்கள்

## வெளி இணைப்புகள்
*தமிழ்நாடு சிறைத் துறை வரலாறு (ஆங்கிலத்தில்) 
*வேலூர் சிறைச்சாலை
பகுப்பு:தமிழகச் சிறைகள்
பகுப்பு:தமிழ்நாடு காவல்துறை
பகுப்பு:வேலூர் மாவட்டம்
தெற்கு பாகா கலிபோர்னியா

**தெற்கு பாகா கலிபோர்னியா** (*பாகா கலிபோர்னியா சுர்*, *Baja California Sur*, ), அல்லது "கீழுள்ள கலிபோர்னியாவின் தெற்கு", அலுவல்முறையில் ** கட்டற்றதும் இறையாண்மையுடையதுமான தெற்கு பாகா கலிபோர்னியா மாநிலம்** ()எனப்படுவது மக்கள்தொகைப்படி மெக்சிக்கோ நாட்டின் இரண்டாவது மிகச் சிறிய மாநிலமாகும். 32 மாநிலங்கள் உள்ள மெக்சிக்கோ நாட்டின் 31வது மாநிலமாக அக்டோபர் 8, 1974இல் இணைந்தது. அதற்கு முன்னதாக இப்பகுதி **பாகா கலிபோர்னியாவின் தெற்கு ஆள்புலம்** என அழைக்கப்பட்டு வந்தது. பாகா கலிபோர்னியா மூவலந்தீவின் தென்பகுதியில் பரப்பில் அமைந்துள்ள இந்த மாநிலம் மெக்சிக்கோவின் நிலப்பகுதியில் 3.57% ஆக உள்ளது. இதன் வடக்கில் பாகா கலிபோர்னியாவும் மேற்கில் அமைதிப் பெருங்கடலும், கிழக்கில் கலிபோர்னியா வளைகுடாவும் அமைந்துள்ளன. கலிபோர்னியா வளைகுடாக் கடல்கடந்த எல்லைகளை கிழக்கில் சோனோரா மற்றும் சினலோவா மாநிலங்களுடன் கொண்டுள்ளது.

கணக்கெடுப்பின்படி, மக்கள்தொகை 637,026 ஆக இருந்தது. இதன் மிகப் பெரிய நகரமும் தலைநகருமாக லா பாஸ் உள்ளது.இது ஓர் சுற்றுலாத் தலமாகவும் வரலாற்றுச் சின்னமாகவும் விளங்குகிறது. இங்குள்ள வரலாற்றுச் சிறப்பு மிக்க லோரெட்டோ நகரம் மூன்று கலிபோர்னியாக்களுக்கும் (தெற்கு பாகா கலிபோர்னியா, பாகா கலிபோர்னியா, மற்றும் கலிபோர்னியா) முதல் தலைநகரமாக இருந்துள்ளது. அலெக்சாந்தர் கஸ்டவ் ஈபல் வடிவமைத்துள்ள வரலாற்றுச் சிறப்பு மிக்க தேவாலயம் உள்ள சான்ட்டா ரோசாலியா நகரமும் இந்த மாநிலத்தில் அமைந்துள்ளது.

## மேற்சான்றுகள்

பகுப்பு:மெக்சிக்கோவின் மாநிலங்கள்
மீப்பெரு முழுஎண் சார்பு

[thumb|250px|மீப்பெரு முழுஎண் [சார்பின் வரைபடம்]]
கணிதத்தில் **மீப்பெரு முழுஎண் சார்பு** (*greatest integer function*) என்பது மெய்யெண்களின் மீது வரையறுக்கப்பட்டதொரு சார்பு. இச்சார்பின் கீழ் ஒரு மெய்யெண்ணின் சார்பலன் அம்மெய்யெண்ணை விட சிறிய முழுஎண்களுக்குள் மிகப்பெரிய முழுஎண்ணாகும். **கீழ்மட்டச் சார்பு** (*floor function*) எனவும் இச்சார்பு அழைக்கப்படுகிறது. இதன் குறியீடு \lfloor x\rfloor.

எடுத்துக்காட்டுகள்:
*\lfloor \frac {12}{5}\rfloor  = \lfloor 2.4\rfloor = 2
*\lfloor 2\rfloor = 2
*\lfloor -2\rfloor = -2
*\lfloor -2.7\rfloor = -3 

## குறியீடு
கார்ல் ஃப்ரெடெரிக் காஸ் இருபடி நேர்எதிர்மை -குறித்த தனது மூன்றாவது நிறுவலில் (1808) மீப்பெரு முழுஎண் சார்புக்கு சதுர அடைப்புக் குறியீட்டைப் ([x]) பயன்படுத்தினார் கென்னத் இ. ஐவர்சன் 1962 ஆம் ஆண்டு மீப்பெரு முழுஎண் சார்பு மற்றும் மீச்சிறு முழுஎண் சார்பு ஆகிய இரு சார்புகளையும், மற்றும் அவற்றின் குறியீடுகளாக முறையே\lfloor x\rfloor,  \lceil x \rceil  ஆகிய இரண்டையும்  அறிமுகப்படுத்தும்வரை  இக்குறியீடே பயன்படுத்தப்பட்டு வந்தது. தற்போது இருவிதமான குறியீடுகளும் பயன்படுத்தப்படுகின்றன.

## வரையறையும் பண்புகளும்
மீப்பெரு முழுஎண் சார்பு பின்வருமாறு வரையறுக்கப்படுகிறது:
: \lfloor x \rfloor=\max\, \{m\in\mathbb{Z}\mid m\le x\} \,

ஓரலகு நீளமுள்ள பாதி திறந்த இடைவெளியில் ஒரேயொரு முழுஎண் மட்டுமே இருக்கும் என்பதால்,  *x* என்ற மெய்யெண்ணுக்கு, 

:x-1 

என்றவாறு *m* , *n* என இரு தனித்த முழுஎண்கள் அமைகின்றன. இதனைப் பயன்படுத்தி மீப்பெரு முழுஎண் சார்பின் வரையறையைப் பின்வருமாறும் கூறலாம்:

:\lfloor x \rfloor = m\,

*\lfloor x+n \rfloor = \lfloor x \rfloor+n \, (*n* ஒரு முழு எண்)
*\lfloor x \rfloor + \lfloor y \rfloor \leq \lfloor x + y \rfloor \leq \lfloor x \rfloor + \lfloor y \rfloor + 1 \, (*x*, *y* இரு மெய்யெண்கள்)
*\Big\lfloor \lfloor x \rfloor \Big\rfloor = \lfloor x \rfloor \, (மீப்பெரு முழுஎண் சார்பு ஒரு தன்னடுக்குச் சார்பு

## மீச்சிறு முழுஎண் சார்புடன் தொடர்பு
*\lfloor x \rfloor \le \lceil x \rceil \,  

*x* முழு எண்ணாக இருந்தால், இருந்தால் மட்டுமே, இதில் சமக்குறி உண்மையாகும். அதாவது:
:\lceil x \rceil - \lfloor x \rfloor = \begin{cases}
0&\mbox{ if } x\in \mathbb{Z}\\
1&\mbox{ if } x\not\in \mathbb{Z}
\end{cases}\,

*  
\begin{align}
\lfloor x \rfloor +\lceil -x \rceil &= 0 \\
-\lfloor x \rfloor &= \lceil  -x \rceil \\
-\lceil  x \rceil  &= \lfloor -x \rfloor
\end{align}
\,

* \lfloor x \rfloor + \lfloor -x \rfloor = \begin{cases}
0&\mbox{ if } x\in \mathbb{Z}\\
-1&\mbox{ if } x\not\in \mathbb{Z},
\end{cases} \,

* \lceil x \rceil + \lceil -x \rceil = \begin{cases}
0&\mbox{ if } x\in \mathbb{Z}\\
1&\mbox{ if } x\not\in \mathbb{Z}.
\end{cases} \,

## தொடர்ச்சி
மீப்பெரு முழுஎண் சார்பு தொடர்ச்சியான சார்பல்ல; எனினும் அது மேல் அரைத்தொடர்ச்சியானதாகவும் துண்டுவாரி மாறிலிச் சார்பாகவும் அமையும். கட்டுரையின் தொடக்கத்தில் தரப்பட்டுள்ள வரைபடத்திலிருந்து இவ் விவரத்தைக் காணலாம்.

## மேற்கோள்கள்

## வெளி இணைப்புகள்

* 
* Štefan Porubský, "Integer rounding functions", *Interactive Information Portal for Algorithmic Mathematics*, Institute of Computer Science of the Czech Academy of Sciences, Prague, Czech Republic, retrieved 24 October 2008
* 
* 

பகுப்பு:சார்புகளும் கோப்புகளும்
சார்லஸ் பொரோமெயோ

**சார்லஸ் பொரோமெயோ** (, , , 1538–1584) என்பவர் மிலான் உயர்மறைமாவட்டத்தின் கர்தினால்-பேராயராக 1564 முதல் 1584 வரை இருந்தவர் ஆவார். புனித லொயோலா இஞ்ஞாசி, புனித பிலிப்பு நேரி போன்று இவரும் கத்தோலிக்க மறுமலர்ச்சியில் பெரும் பங்கு வகித்தவர் ஆவார். கத்தோலிக்க திருச்சபையினை சீர்திருத்தி புத்துயிர் அளிக்கும் விதமாக இவர் பலவற்றை செய்தார். குறிப்பாக குருத்துவத்துக்கான பயிற்சி மடங்கள் பலவற்றை இவர் துவங்கினார். கத்தோலிக்க திருச்சபையில் இவர் புனிதர் என ஏற்கப்படுகின்றார். இவரின் விழா நாள் 4 நவம்பர் ஆகும்.

## வாழ்க்கை சுருக்கம்
இத்தாலியில் பிறந்த இவர் தனது 12ஆம் அகவையில் மடத்தில் சேர்ந்து தனது 25ஆம் அகவையில் குருத்துவ குருத்துவத் திருநிலைப்பாடு பெற்றார். குடிமைச் சட்டவியல் மற்றும் திருச்சபைச் சட்டவியல் ஆகியவற்றைக் கற்று, முனைவர் பட்டத்தை (Doctorate in utroque iure) டிசம்பர் 6, 1559இல் பெற்றார்.  திருத்தந்தை நான்காம் பயஸ் (ஜோவான்னி  ஆஞ்செலோ  மெடிசி) இவரது தாயின் சகோதரனாவர். அவர் இவரை கர்தினாலாகவும் மிலான் நகரின் பேராயராகவும் உயர்த்தினார். திருச்சபையை ஆள்வதில் திருத்தந்தைக்கு இவர் பேருதவியாய் இருந்தார். உரோமையிலிருந்துகொண்டு திருச்சபைக்காக உழைத்தார்.

நான்காம் பயஸின் இறப்புக்குப்பின்பு திருத்தந்தை ஐந்தாம் பயஸின் அனுமதியுடன் இவர் மிலான் நகருக்கு ஆயராக நியமிக்கப்பட்டு பணியாற்றச் சென்றார். தமது மறைமாவட்டத்தை இவர் சீர்திருத்த தொடங்கினார். இவர் செய்த முயற்சிகளால் திருச்சபை செழித்து ஓங்கியது. திருச்சபைக்கு இவர் பல நன்மைகள் செய்தார். திரிதெந்தின் பொதுச்சங்கம் வெற்றியுடன் முடிய இவர் பேருதவி செய்தார். அந்த சங்கத்தின் தீர்மானங்களை தமது மறைமாவட்டத்தில் நடைமுறைக்கு கொண்டுவந்தார்.

நாட்டில் கொள்ளைநோய் பரவியது. அப்பொழுது இவர் தம் மக்களின் பாவங்களுக்காக கடவுள் மக்களைத் தண்டிக்கிறார் என்று நம்பி தம்மையே பலிபொருளாக கடவுளுக்கு ஒப்புக்கொடுத்தார். தவ ஊர்வலத்தின்போது தெருக்களில் வெறும் காலுடன் நடந்தார். தோளில் ஒரு சிலுவையை தூக்கிச் சென்றார். கழுத்தில் ஒரு கயிற்றை கட்டிக்கொள்வார்.

கல்லூரிகளும் குருமடங்களும் கட்டுவித்து அங்கு குருக்களுக்கு உதவியாக இருக்கும்படி சிறந்த நூல் நிலையம் ஒன்று ஏற்படுத்தினார். கொள்ளை நோய் காலத்தில் நோயாளிகளுடனும் சாகக் கிடந்தவர்களுடனும் தங்கி அவர்களுக்கு பேருதவி செய்யும்படி தமது உடைமைகளைக் கொடுத்தார்.

## மேற்கோள்கள்


பகுப்பு:1538 பிறப்புகள்
பகுப்பு:1584 இறப்புகள்
பகுப்பு:இத்தாலியின் கிறித்தவப் புனிதர்கள்
பகுப்பு:அழியா உடல் உள்ள கிறித்தவப் புனிதர்கள்
பகுப்பு:கத்தோலிக்க மறுமலர்ச்சி
பகுப்பு:இத்தாலிய கர்தினால்கள்
பகுப்பு:மிலான் நகரின் பேராயர்கள்
அப்பாச்சி ஹடூப்

அப்பாச்சி ஹடூப் ஒரு திறந்த மூல மென்பொருள் கட்டமைப்பாகும். இது மிகப் பெரிய அளவிலான தரவுகளை ப்ரோசெஸ் செய்ய உதவுகிறது. இதனை செய்வதற்கு அன்றாடம் பயன்படுத்தும் கணிப்பொறிகள் மூலம் கிளஸ்டர் உருவாக்கி அதன் மூலம் பெரிய அளவிலான தரவுகளை ப்ரோசெஸ் செய்ய உதவும் ஒரு கட்டமைப்பு இது. இது மேப்/குறை என்ற நிரலாக்க கருத்தியலை அடிப்படையாகக் கொண்டுள்ளது.

அப்பாச்சி ஹடூப் அப்பாச்சி மென்பொருள் அறக்கட்டளையின் ஒரு பதிவு பெற்ற வணிக முத்திரை ஆகும்.

## வரலாறு
அப்பாச்சி ஹடூப் டக் கட்டிங் மற்றும் மைக் காபெறேல்லா 2005ல் உருவாக்கப்பட்டது. இது முதலில் Nutch தேடல் பொறி திட்டத்தின் ஆதரவிற்காக உருவாக்கப்பட்டது. இந்தப் பெயர் டக் கட்டிங் அவரது குழந்தை விளையாடிக்கொண்டிருந்த யானை பொம்மையின் பெயரில் அமைக்கப்பட்டது.

## வளர்ச்சி
* நுட்ச் 2002 ல் தொடங்கியது, ஒரு வேலைசெய்யும்  தவழுமி(Crawler) மற்றும் தேடல் அமைப்பு உருவாக்கப்பட்டு விரைவில் வெளியிடப்பட்டது. ஆனால் இதன் கட்டமைப்பு பில்லியன் கணக்காண வலை பக்கங்களை எதிர்கொள்ள முடியாது என்பதை உணர்ந்திருந்தனர்.
*2003ல் கூகிள் கோப்பு முறைமை பற்றிய ஆராய்ச்சி கட்டுரை வெளிவந்தது. அது மேலும் கூகிள் நிறுவனத்தில் பயன்பாட்டில் இருந்து வந்தது.
*2004ல் நுட்ச் திட்டமானது திறமூலம் ஆக்கப்பட்டு நுட்ச் பரம்பிய கோப்பு முறைமை உருவாக்கப்பட்டது.
* டிசம்பர் 2004ல்  மேப்/குறையை பற்றிய ஆராய்ச்சி கட்டுரையும் வெளிவந்தது.
* 2005ல் நுட்ச் குழுவினர் நுட்ச் திட்டத்தில்  மேப்/குறையை செயற்படுத்த தொடங்கினர்.
* பிப்ரவரி 2006ல் நுட்ச் திட்டத்தில் இருந்து வெளியேறி ஹடூப் என்ற தனி துணைத் திட்டத்தை தொடங்கினர். அதே சமயத்தில் டக் கட்டிங்கும் யாஹூ நிறுவனத்தில் சேர்ந்தார்.
* பிப்ரவரி 2008ல்   யாஹூ நிறுவனமானது தந்து 10000 நோடுகளை கொண்ட ஹடூப் கொத்தணி (Cluster) பற்றி உலகுக்கு அறிவித்தது.
* ஜனவரி 2008 ல், ஹடூப்பை அப்பாச்சி அதன் சொந்த உயர்மட்ட திட்டமாக மாற்றியது. அதன் வெற்றி மற்றும் அதன் பல்வேறு, செயலிலும்,  சமூகத்திலும் உறுதி செய்யப்பட்டது.

## வர்த்தக ரீதியான சில ஹடூப் வெளியீடுகள்
* க்லோவுட்ஈரா(cloudera)
* ஹோர்டன்வொர்க்ஸ் தரவு தளம்(Hortonworks) 

## முக்கிய பயனாளிகள்
* யாஹூ
* முகநூல்

## மேற்கோள்கள்


பகுப்பு:மென்பொருள் கட்டமைப்பு
மறுபக்கம் (புதினம்)

எழுத்தாளர் பொன்னீலனின் கரிசல், புதியதரிசனங்கள் ஆகிய புனைவுகளைத் தொடர்ந்து **மறுபக்கம்** புதினம் 2010இல் வெளிவந்தது. 1972இல் எழுதத் தொடங்கி 2010இல் இவர் இந்நாவலை வெளியிட்டார்.இப்புதினத்திற்குரிய வரலாற்றுத் தரவுகளாக இவர் பயன்படுத்தியது வி. நாகமய்யா, டி.கே. வேலுப்பிள்ளை ஆகிய திருவாங்கூர் உயர் அதிகாரிகள் எழுதிய திருவாங்கூர் மாநிலக் குறிப்பேடுகள்(Travancore State Manual)  மற்றும் நீதிபதி பி. வேணுகோபால் விசாரணைக்குழு அறிக்கை. இத்தரவுகளின்வழிச் சேகரிக்கப்பட்ட சமூக அசைவுகளின் தொடர்ச்சியாக 1982 இல் நடந்த மண்டைக்காட்டுக் கலவரத்தையும் ஆசிரியர் இணைத்துக்கொள்கிறார்.
## களம்
புதினத்தின் களமாக இருப்பது தென்திருவிதாங்கூர் மற்றும் அதனைச் சுற்றிய கிராமங்கள். பண்பாட்டுக்கலப்பு மற்றும் பல்வேறு அரசியல் முரண்பாடுகள் நிலவுகின்ற நிலப்பகுதி. வருணாசிரம தர்மம், காலனிய ஆதிக்க வரிஏய்ப்பு வன்முறைகள், கிறித்துவத்தின் பரவல் மற்றும் செயல்பாடுகள், பாரம்பரிய தாய்த்தெய்வ வழிபாட்டின் எச்சங்கள் என ஏராளமான பன்முகத்தன்மைகளின் பாதிப்புக்கு உள்ளான மக்கட் சமூகம் வாழ்கின்ற பகுதி. இப்பகுதி மீதான பல அடுக்குநிலைப் பார்வைகளை இப் புதினம் வைத்துள்ளது.
## வரலாற்றுக் குறிப்புகளும் புராணச் செய்திகளும்
திருவிதாங்கூர் சமஸ்தான வரிவிதிப்புக் கொடுமைகள், தோள் சீலைப் போராட்டம் என அறியப்பட்ட சாணார்கள் போராட்டம், வைகுண்டசாமி அய்யாவழி இயக்கம், குமாரகோவில் அக்கினிக்காவடிப் போராட்டம், பிரம்ம சமாஜ இயக்கம்,  அக்கினிக் காவடி போராட்டம், கன்னியாகுமரி மாவட்டத்தைத் தமிழ்நாட்டுடன் இணைப்பதற்காக நடைபெற்ற போராட்டம், மணியங்கர எதிர்ப்புப் போராட்டம், உலக்கைப் போராட்டம், பற்றிய செய்திகள் உள்ளிட்ட எல்லா வரலாற்றுக் குறிப்புகளும்,  மண்டைக் காட்டு அம்மன் வரலாறு, பத்ரகாளி அம்மன் வரலாறு, குமரி அம்மன் வரலாறு எனப் புராணச் செய்திகளும் இப் புதினத்தில்   இடம்பெற்றுள்ளன.

## மேற்கோள்கள்

பகுப்பு:வரலாற்றுத் தமிழ்ப் புதினங்கள்
பகுப்பு:2010 தமிழ் நூல்கள்
உவமப்போலி

தொல்காப்பியம் உவமம், **உவமப்போலி** என்பனவற்றைச் சுட்டுகிறது. உவமையை நான்கு வகை என்கிறது.  உவமப் போலியை  ஐந்து வகை என்கிறது.   இவற்றை இளம்பூரணர் என்னும் உரையாசிரியரின் வழி நிரல் செய்து விளங்கிக்கொள்ளலாம். உவமப்போலி ஐந்துக்கு [இளம்பூரணர் தரும் எடுத்துக்காட்டுகளை நிரலுக்குப் பின் காணலாம். 
==நிரல்==

== இளம்பூரணர் எடுத்துக்காட்டு ==
1<br>
இதற்கு உவமை இல்லை எனல்

2<br>
இதற்கு இது மட்டுமே உவமை எனல்

3<br>
பல பொருள்களில் உள்ள உறுப்புகளைத் தெரிந்தெடுது ஒன்றாகச் சேர்த்தால் இதற்கு உவமை ஆகும் - எனல்
 
4<br>
பல இடங்களிலும் உளதாகிய கவின் ஓரிடத்து வரின் இதற்கு உவமை ஆம் - எனல்

:
5<br>
கூடாப் பொருளொடு உவமித்து வருவன


==அடிக்குறிப்பு==


[பகுப்பு:யாப்பிலக்கணம்
கானா பாலா

**கானா பாலா**  என்ற பெயரால் பெரிதும் அறியப்படும் **பால முருகன்**,  தமிழ்த் திரைப்படங்களில் புகழ்பெற்ற பின்னணிப் பாடகர் ஆவார். கானா பாடல்கள் என்ற இசைவகையில் மிகச் சிறந்த பாடலாசிரியராகவும் பாடகராகவும் விளங்குகிறார்.*[[அட்டகத்தி]]*யில்  'ஆடி போனா ஆவணி', 'நடுக்கடலுல கப்பல' பாடல்கள் மூலம் பிரபலமானார். இசையமைப்பாளர் தேவாவிற்குப் பின்னதாக கானா பாடல்களை தமிழ் திரைப்படத்துறையில் மீள்வரவு செய்வதில் இவருக்கு முதன்மை இடம் உள்ளது. தமது சில கானா பாடல்களுக்கு இவரே பாடல் வரிகளையும் இயற்றி உள்ளார்.
## திரைப்படப் பாடல்கள்
### பின்னணிப் பாடகராக

* திரைப்படங்கள் வெளியானதை ஒட்டி பட்டியலிடப்பட்டுள்ளன; இசை வெளியீட்டை ஒட்டி அல்ல.

### பாடலாசிரியராக

## மேற்சான்றுகள்

## வெளி இணைப்புகள்
* 
* 

பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:கானாப் பாடல்கள்
பகுப்பு:1970 பிறப்புகள்
பகுப்பு:வாழும் மக்கள்
பகுப்பு:சென்னைப் பாடகர்கள்
சிறுவர்களுக்கான பொது அறிவுக் கலைக்களஞ்சியம்

**சிறுவர்களுக்கான பொது அறிவுக் கலைக்களஞ்சியம்** என்பது 2011 ஆம் ஆண்டு நர்மதா பதிப்பகத்தால் வெளியிடப்பட்ட சிறுவர்களுக்கான ஒரு சிறிய பொது கலைக்களஞ்சியம் ஆகும்.  இதன் ஆசிரியர் கமலா கந்தசாமி ஆவார்.  இந்த நூலில் இந்தியா தொடர்பான தகவல்களும் சிறப்பாக இடம்பெறுகின்றன.
## மேற்கோள்

பகுப்பு:சிறுவருக்கான தமிழ் கலைக்களஞ்சியங்கள்
பகுப்பு:2011 தமிழ் நூல்கள்
பகுப்பு:இந்தியத் தமிழ் நூல்கள்
பகுப்பு:பொதுத் தமிழ்க் கலைக்களஞ்சியங்கள்
பொது மேலாண்மை நுழைவுத் தேர்வு

**பொது மேலாண்மை நுழைவுத் தேர்வு** (Common Management Admission Test) சிமேட் என்பது முதுநிலை பட்டப் படிப்பிலும் (எம்.பி.ஏ.) முதுநிலை பட்டயப் படிப்புகளிலும் சேருவதற்கு திறனை சோதித்தறிய நடத்தப்படும் கணினிவழி தேர்வு ஆகும். இதனை அகில இந்திய தொழினுட்பக் கல்விக் குழு கணினி வாயிலாக நடத்துகின்றது.

## மேற்கோள்கள்

## இவற்றையும் காண்க
மேலாண்மைப் பட்டத்திற்கான நுழைவுத்தேர்வு
## வெளி இணைப்புகள்
*சிமேட் இனையதளம்
*எம்.பி.ஏ. படிக்க என்ன செய்ய வேண்டும்? தி இந்து

பகுப்பு:இந்தியாவில் கல்வி
சுந்தர் லால் குரானா

**சுந்தர்லால் குரானா ** (*Sundar Lal Khurana*, பி. நவம்பர் 10, 1918)    தில்லி துணைநிலை ஆளுநராக  1981 முதல் 1982 வரையும், புதுச்சேரி துணைநிலை ஆளுநராக  1984இலும்  தமிழக ஆளுநராக  1982 முதல் 1988 வரையும் பணியாற்றிய இந்திய அரசியல்வாதி ஆவார். இவர் இந்திய ஆட்சிப் பணியில் பணியாற்றி ஓய்வுபெற்ற பின்னர் அரசியலில் தில்லி துணைநிலை ஆளுநராகப் பொறுப்பேற்றார்.

## மேற்சான்றுகள்

பகுப்பு:1918 பிறப்புகள்
பகுப்பு:வாழும் மக்கள்
பகுப்பு:தமிழ்நாடு ஆளுநர்கள்
பகுப்பு:புதுச்சேரி ஒன்றியத் துணைநிலை ஆளுநர்கள்
பீஷ்ம நாராயண் சிங்

**பீஷ்ம நாராயண் சிங்** (*Bhishma Narain Singh*, சூலை 13, 1933 - ஆகத்து 1, 2018) இந்திய தேசிய காங்கிரசு கட்சியைச் சேர்ந்த ஓர் இந்திய அரசியல்வாதி ஆவார். இவர் 1984 முதல் 1989 வரை   அசாம் ஆளுநராகவும் 1991 முதல் 1993 வரை தமிழக ஆளுநராகவும் பணியாற்றி உள்ளார்.

தமிழ்நாடு ஆளுநராக இருந்தபோது பீஷ்ம நாராயண் சிங், தனது அதிகாரப்பூர்வ நெறிமுறைகளை மீறி, ராஜீவ் காந்தியை தமிழ்நாட்டிற்கு வந்தால் தமது உயிருக்கு ஆபத்து என்று இருமுறை எச்சரித்தார்.

## மேற்சான்றுகள்


## வெளி இணைப்புகள்
* திரு பீஷ்ம நாராயண் சிங் குறித்த மாநிலங்களவை வலைத்தளத்தில் உள்ள குறிப்பு.

பகுப்பு:அசாம் ஆளுநர்கள்
பகுப்பு:தமிழ்நாடு ஆளுநர்கள்
பகுப்பு:1933 பிறப்புகள்
பகுப்பு:2018 இறப்புகள்
பகுப்பு:மாநிலங்களவை உறுப்பினர்கள்
பகுப்பு:மேகாலயா ஆளுநர்கள்
பகுப்பு:பீகார் அரசியல்வாதிகள்
எம். பாத்திமா பீவி

**நீதியரசர் எம். பாத்திமா பீவி** (*Justice M. Fathima Beevi*)  இந்திய உச்ச நீதிமன்றத்திற்கு நியமிக்கப்பட்ட முதல் பெண் நீதியரசர் ஆவார்.(1989) உயர்ந்த நீதித்துறை பதவிகளை ஏற்ற முதல் முஸ்லிம் பெண்மணியாகவும் விளங்கினார். இந்தியா மட்டுமன்றி ஆசியாவிலேயே மிக உயர்ந்த நீதிமன்றத்தின் நீதிபதியாக பதவியேற்ற முதல் பெண்மணி என்ற பெருமையையும் உடையவர். தமது பணி ஓய்விற்குப் பிறகு  தேசிய மனித உரிமை ஆணையத்தில் ஒரு உறுப்பினராகவும்  1997 முதல் 2001 வரை தமிழ்நாடு ஆளுநராகவும் பொறுப்பேற்றுக் கொண்டார்.
## இளமையும் கல்வியும்
பாத்திமா பீவி கேரள மாநிலத்தில் உள்ள பத்தனம்திட்டாவில் ஏப்ரல் 30, 1927இல் பிறந்தார். அன்னவீட்டில் மீரா சாகிபும் மற்றும் கதீஜா பீவியும் இவரது பெற்றோர்களாவர்.தமிழ் வேர்களைக் கொண்ட ராவுத்தர் குடும்பத்தில் பிறந்தார், அப்பகுதியில் உள்ள பழங்கால முஸ்லிம் சமூகமாகும். பத்தனம்திட்டையில் உள்ள கத்தோலிகேட் உயர்நிலைப் பள்ளியில் பள்ளிக் கல்வி பெற்றார். தமது அறிவியல் இளங்கலை பட்டப் படிப்பை திருவனந்தபுரத்தில் உள்ள யூனிவெர்சிட்டி கல்லூரியில் படித்தார். சட்ட இளங்கலைப் பட்டப்படிப்பை திருவனந்தபுரத்தில் உள்ள அரசு சட்டக் கல்லூரியில் பயின்றார்.

## பணிவாழ்வு
பாத்திமா ஓர் வழக்கறிஞராக நவம்பர் 14, 1950இல் பதிந்து கொண்டார். கேரளாவின் கீழ்நிலை நீதிமன்றங்களில் தமது பணிவாழ்வைத் துவங்கினார். மே, 1958இல் கேரள கீழ்நிலை நீதித்துறை பணியில் முனிசீப்பாக நியமிக்கப்பட்டார்.  1968இல்  துணை நீதிபதியாக பதவியேற்றம் பெற்றார்.1972இல் முதன்மை நீதித்துறை மாஜிஸ்ட்ரேட்டாக உயர்வு பெற்றார். இரண்டாண்டுகளிலேயே 1974இல் மாவட்ட மற்றும் அமர்வு நீதிபதியாகப் பொறுப்பேற்றார்.

சனவரி 1980இல் வருமானவரி  மேல்முறையீட்டுத் தீர்ப்பாயத்தில் நீதித்துறை உறுப்பினராக நியமிக்கப்பட்டார். பின்னர் ஆகத்து 4, 1983இல் உயர்நீதிமன்ற நீதிபதியாக நியமிக்கப்பட்டார். இப்பணியில் மே 14, 1984இல் நிரந்தரம் செய்யப்பட்டார். ஏப்ரல் 29, 1989இல் கேரள உயர்நீதிமன்ற நீதிபதி பொறுப்பிலிருந்து பணி ஓய்வு பெற்றார். ஆனால் அக்டோபர் 6, 1989இல் உச்ச நீதி மன்றத்தின் நீதிபதியாக நியமிக்கப்பட்டார். இப்பணியிலிருந்து ஏப்ரல் 29, 1992இல் ஓய்வு பெற்றார்.

பணி ஓய்விற்குப் பிறகும் பல மூத்த நீதிபதிகளைக் கருத்தில் கொள்ளாது இவர் உச்ச நீதிமன்றத்திற்கு நியமிக்கப்பட்டது  ராஜீவ் காந்தியால் எடுக்கப்பட்ட அரசியல் முடிவாக கருதப்பட்டது. *முஸ்லிம் பெண்கள் (மணமுறிவில் உரிமைகள் பாதுகாப்பு சட்டம்* இயற்றியதால் ஏற்பட்ட சர்ச்சையின் பின்னணியில் இந்த முடிவு எடுக்கப்பட்டதாக விமர்சனங்கள் எழுந்தன.

## மேற்சான்றுகள்


பகுப்பு:1927 பிறப்புகள்
பகுப்பு:2023 இறப்புகள்
பகுப்பு:தமிழ்நாடு ஆளுநர்கள்
பகுப்பு:இந்தியப் பெண் நீதிபதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:இந்திய முஸ்லிம் பெண்கள்
பி.எஸ். ராம்மோகன் ராவ்

thumb|வலது**பி. எஸ். ராம்மோகன் ராவ் ** (*P. S. Ramamohan Rao*, பி. 1934) ஓர் இந்திய அரசியல்வாதியும் முன்னாள் இந்தியக் காவல் பணி அதிகாரியும் ஆவார். இவர் தமிழக ஆளுநராக  2002 முதல் 2004 வரை பணியாற்றி உள்ளார். முன்னதாக ஆந்திர மாநில காவல்துறை இயக்குநராக பணி ஓய்வு பெற்றார்.

## மேற்சான்றுகள்

 
 

பகுப்பு:1934 பிறப்புகள்
பகுப்பு:தமிழ்நாடு ஆளுநர்கள்
பகுப்பு:வாழும் மக்கள்
பகுப்பு:புதுச்சேரி ஒன்றியத் துணைநிலை ஆளுநர்கள்
அப்பாச்சி மென்பொருள் அறக்கட்டளை

**அப்பாச்சி மென்பொருள் அறக்கட்டளை** நிறுவனம் அமெரிக்காவை சேர்ந்த இலாப நோக்கற்ற நிறுவனம். இது 1999 ஆம் ஆண்டு ஜூன் மாதம் டெலாவேர், அமெரிக்கவில் நிறுவப்பட்டது. இந்த அப்பாச்சி மென்பொருள் அறக்கட்டளை நிறுவனம் பரவலாக டெவலப்பர்கள் சமூகத்தை சார்ந்தே உள்ளது. 

அப்பாச்சி மென்பொருள் அறக்கட்டளை அப்பாச்சி திட்டங்கள், தொடர்புடைய தொழில்நுட்பம் மற்றும் சிறந்த அப்பாச்சி டெவலப்பர்களை ஒன்றாக சேகரிக்கவும் ஊக்குவிக்கவும் ஒவ்வொரு ஆண்டும் பல  மாநாடுகள் நடத்துகிறது.  

## வரலாறு
இந்த நிறுவனத்தின் தொடக்கம் இதன் முதன் மென்பொருளான அப்பாச்சி இனைய செர்வரில் 1995ஆம்  ஆண்டு தொடங்கியது. முதலில் எட்டு உறுப்பினர்களை கொண்டு தொடங்கியது. அவர்கள் சிறப்பான கணித்தல் பயன்பாடுகளுக்கான தேசிய மையம் என்ற மேன்பொருளை மேம்படுத்துவது என்ற குறிக்கோளுடன் செயல்பட்டனர். பின்னர் அந்த குழுவே அப்பாச்சி குழுமம் என்றழைக்கப்பட்டது.

## ஆதாரம்


பகுப்பு:அப்பாச்சி மென்பொருள் அறக்கட்டளை
பகுப்பு:மென்பொருள்
பகுப்பு:கட்டற்ற மென்பொருட்கள்
தாபோர் மலை

**தாபோர் மலை** (*Mount Tabor*, , அரபு மொழி: جبل الطور, *Jabal aṭ-Ṭūr*, Greek: ) என்பது இசுரேலின் கீழ் கலிலேயாவில் யெசுரியேல் பள்ளத்தாக்கின் கிழக்கு முடிவில், மேற்கு கலிலேயக் கடலிலிருந்து  தொலைவில் உள்ளது. கி.மு. 12ம் நூற்றாண்டின் மத்தியில், இப்பகுதியில் இசுரயேலிய நீதிபதி தெபோரா தலைமையின் கீழ் பாராக்கிற்கும் சிசாரா தலைமையின் கீழான யபீன் படைகளுக்குமிடையில் "தாபோர் மலை சண்டை" இடம் பெற்றது. இங்கு இயேசுவின் உருமாற்றம் இடம்பெற்றதாக பல கிறித்தவர்களால் நம்பப்படுகின்றது. இம் மலை உருமாற்ற மலை எனவும் அழைக்கப்படுகின்றது. 

## உசாத்துணை

பகுப்பு:இசுரேலில் உள்ள மலைகள்
பகுப்பு:இசுரேல் வரலாறு
எர்மோன் மலை

**எர்மோன் மலை** (*Mount Hermon*,  / ALA-LC: *Jabal al-Shaykh* / "Mountain of the Chief" "Jabal Haramun"; , *Har Hermon*, "Mount Hermon") என்பது லெபனான் கிழக்கு மலைத் தொடரிலுள்ள மலைக் கூட்டமாகும். இதன் சிகரம் சிரியாவிற்கும் லெபனானுக்கும் இடைப்பட்ட எல்லையில் பரவியுள்ள இது கடல் மட்டத்திலிருந்து 2,814&nbsp;மீட்டர் (9,232&nbsp;அடி) உயரத்தில் அமைந்துள்ளதும், சிரியாவின் உயரமிக்க இடமுமாகும். சிரியாவிற்கும் இசுரேல் கைப்பற்றிய பகுதிக்கிடையிலான  ஐ.நா. ஈடுபாடற்ற நிலை அவதானிப்பு படை பிரதேசத்தில் உள்ள உச்சியில் “எர்மோன் உணவு விடுதி” அமைந்துள்ளது. இங்கே உலகில் அதிகளவு நிரந்தர ஐ.நா.வின் படைகள் அமர்த்தப்பட்டுள்ளன. எர்மோன் மலையின் தென் சரிவுப் பகுதிகள் இசுரேல் கைப்பற்றிய கோலான் குன்றுகள் வரை பரவிக் காணப்படுகின்ற இடத்தில் "எர்மோன் மலை பனி நடை ஓய்விடம்" அமைந்துள்ளது. இங்குள்ள உச்சி 2,236&nbsp;மீட்டர் (7,336&nbsp;அடி) வரை உயர்ந்து இசுரேலிய கட்டுப்பட்டுப் பிரதேசத்தில் உயரமான இடமாகக் காணப்படுகின்றது.

## உசாத்துணை

## வெளி இணைப்புகள்
* Photos of Mount Hermon ski resort (in a snowless season)

பகுப்பு:இசுரேலில் உள்ள மலைகள்
ச. இரமேசன்

**ச. இரமேசன்** (*S. Ramesan*) இந்தியாவின் கேரளத்தைச் சேர்ந்த கவிஞரும், இலக்கியவாதியும், இதழாளரும் ஆவார். கேரளச் சாகித்திய அகாதமி விருது, ஆசான் நினைவு கவிதை பரிசு உள்ளிட்ட பல விருதுகளைப் பெற்றார்.

## வாழ்க்கைக் குறிப்பு
1952, பெப்ரவரி 16-ல், கோட்டயம் மாவட்டத்தில் வைக்கம் வட்டத்தில் பிறந்தார். எம். கே. சங்கரன், பி இலட்சுமி ஆகியோர் இவரின் பெற்றோர் ஆவர். இளம் வயதிலேயே இவர் கவிதைகள் எழுதத் தொடங்கினார். பள்ளிபிரத்துச்சேரி தூய ஜோசப் எல். பி. பள்ளி, வைக்கம் அரசு ஆண்கள் உயர்நிலைப் பள்ளி ஆகியவற்றில் கல்வி கற்றார். சேர்த்தலை புனித மைக்கேல் கல்லூரியில் இளநிலை கல்வி பயின்றார். 1970 முதல் 1975 வரை எர்ணாகுளம் மகாராஜா கல்லூரியில் இளங்கலை, முதுகளைப் பட்டப் படிப்பினை முடித்தார். மாத்ருபூமி நாளேட்டில் கவிதை எழுதியுள்ளார். 1976ல் பேராசிரியர் டி பி லலாவினை திருமணம் செய்துகொண்டார். சௌம்யா ரமேசு, சந்தியா ரமேசு ஆகியோர் இந்த இணையரின் மகள்கள் ஆவர்.

## விருதுகள்
*செருகாடு விருது - 1999	-  கறுத்த குறிப்புகள் (கவிதை)
*சக்தி விருது
*கேரள சாகித்திய அகாடமி விருது
* எ பி களக்காடு விருது 
* முலூர் விருது

## நூல்கள்
* சிதில சித்ரங்கள்
* மல கயறுன்னவர்
* எனிக்கு ஆரோடும் பகயில்ல (எனக்கு யாரோடும் பகையில்லை)
* அஸ்தி சய்ய
* கலுஷித காலம்
* கறுத்த குறிப்புகள்
* எசு. ரமேசினது கவிதைகள்

## மேற்கோள்கள்

பகுப்பு:மலையாள எழுத்தாளர்கள்
பகுப்பு:மலையாளக் கவிஞர்கள்
பகுப்பு:வாழும் மக்கள்
பகுப்பு:1952 பிறப்புகள்
பகுப்பு:கேரள சாகித்ய அகாடமி விருது பெற்றவர்கள்
பகுப்பு:கோட்டயம் மாவட்ட மக்கள்
கல் கிஸ்னே தேகா

**கல் கிஸ்னே தேகா** (பொருள்: நாளைக்கு என்ன நடக்கும் என்று யார் அறிவார்?) என்பது 2009 ஆம் ஆண்டு வெளியான இந்தித் திரைப்படம்.

## நடிகர்கள்
*ஜாக்கி பக்னானி - நிகால் சிங்
*வைஷாலி தேசாய் - மீஷா கபூர்
*ரிஷி கபூர் - பேராசிரியர் சித்தார்த் வர்மா
*ஜூகி சாவ்லா
*ரிதேஷ் தேஷ்முக் - கலி சரண்
*சஞ்சய் தத் - சிறப்புத் தோற்றம்

## சான்றுகள்

## இணைப்புகள்

* 
* 
* 

பகுப்பு:2009 திரைப்படங்கள்
பகுப்பு:2009 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
உழவுக்கும் உண்டு வரலாறு (நூல்)

**உழவுக்கும் உண்டு வரலாறு** வேளாண்மைப் பற்றிய தகவல்களை வரலாறாக இன்றைய தலைமுறையினர் அறிந்து கொள்ள உதவும் நூல். இயற்கை விஞ்ஞானி டாக்டர் கோ.நம்மாழ்வார் எழுதி விகடன் பிரசுரம் மூலம்  வெளி வந்த புத்தகம். ரசாயன உரங்கள், பூச்சிக்கொல்லி மருந்துகள், வீரிய விதைகள் போன்றவற்றின் தாக்குதல்களையும் அதன் விளைவுகளையும் இதில் குறிப்பிடுகிறார். 

பகுப்பு:விகடன் பிரசுர நூல்கள்
பகுப்பு:2012 தமிழ் நூல்கள்
பகுப்பு:வேளாண்மையியல் தமிழ் நூல்கள்
பகுப்பு:கோ. நம்மாழ்வார் நூல்கள்
பகுப்பு:இந்தியத் தமிழ் நூல்கள்
சோர் லகா கே... ஹையா!

**சோர் லகா கே... ஹையா!**  என்பது 2009 ஆம் ஆண்டு வெளியான இந்தித் திரைப்படம். சுற்றுச்சூழலை காப்பது குறித்த கதையைக் கொண்டுள்ள குழந்தைகளுக்கான திரைப்படம். இத்திரைப்படத்தில் கதையை அமிதாப் பச்சன் விவரிக்கிறார்.

## நடிகர்கள்
*மிதுன் சக்கரவர்த்தி
*மகேஷ் மாஞ்சரேகர்
*சச்சின் கேடேகர்
*ராஜேந்திரநாத் சூத்சி
*அஸ்வின் சித்லே
*குல்சன் க்ரோவர்

## சான்றுகள்

## இணைப்புகள்
* 

பகுப்பு:2009 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
தாய் மண்ணே வணக்கம் (நூல்)

**தாய் மண்ணே வணக்கம்** என்பது கோ. நம்மாழ்வார் எழுதிய கட்டுரைகளின் தொகுப்பு நூலாகும். இந்த புத்தகத்தின் மூன்றாம் பதிப்பு 2009ல் வெளிவந்துள்ளது.

## கருத்துக்கள்

இந்த 127 பக்ககங்கள் கொண்ட புத்தகத்தில் அழிகின்ற காடுகள், அழிந்து வரும் நதிகள், பூச்சிக்கொல்லி,நிலவளம் மற்றும் மலைவளம் பற்றி நம்மாழ்வார் விரிவாக எழுதியுள்ளார். இதில் மொத்தம் 23 கட்டுரைகள் அமைந்துள்ளன. பல உச்ச நீதிமன்ற வழக்குகளையும், தேயிலைத் தோட்டங்களை கார்பரேட் நிறுவனங்கள் அபகரிப்பதைப் பற்றியும் எழுதியுள்ளார். டெஃறி அணை பற்றியும் அதனைச் சார்ந்த மக்கள் எவ்வாறு பாதிக்கப்படுவார்கள் என்பது பற்றியும் குறிப்பிடுகிறார்.

கடைசி பக்கத்தில் கே. பி. சசியின் பின்வரும் மேற்கோள்களுடன் முடிக்கிறார்.
மனித உடலில் 80 சதவிதம் தண்ணீர். உயிர் வாழ்க்கையின் அடிப்படை ஆதாரமே நஞ்சாகியுள்ளது. நம் எதிர் நிற்கும் கேள்வி என்ன? தண்ணீரின் தரம் எப்படி உள்ளது?

**எதிர்காலத்தில் நாம் நடை போடுவதற்கு இரண்டு வழிகள் உள்ளது. ஒன்று குடிக்க தண்ணீர் இல்லாமல் சாக வேண்டும் மற்றொன்று தண்ணீர் குடிப்பதாலேயே சாக வேண்டும்.**

பகுப்பு:வேளாண்மையியல் தமிழ் நூல்கள்
பகுப்பு:2009 தமிழ் நூல்கள்
பகுப்பு:இந்தியத் தமிழ் நூல்கள்
பகுப்பு:கோ. நம்மாழ்வார் நூல்கள்
மீச்சிறு முழுஎண் சார்பு

[thumb|250px|மீச்சிறு முழுஎண் [சார்பின் வரைபடம்]]
கணிதத்தில் **மீச்சிறு முழுஎண் சார்பு** (*least integer function*) என்பது மெய்யெண்களின் மீது வரையறுக்கப்பட்டதொரு சார்பு. இச்சார்பின் கீழ் ஒரு மெய்யெண் *x* இன் சார்பலன் அம்மெய்யெண்ணை விடப் பெரிய முழுஎண்களுக்குள் மிகச்சிறிய முழுஎண் ஆகும்.. **மேல்மட்டச் சார்பு** (*ceiling function*) எனவும் இச்சார்பு அழைக்கப்படுகிறது. இதன் குறியீடு  \lceil x \rceil. எடுத்துக்காட்டாக,
* \lceil 3.1 \rceil = 4
* \lceil -3 \rceil = -3 
* \lceil -3.1 \rceil = -3   

## குறியீடு
கார்ல் ஃப்ரெடெரிக் காஸ் இருபடி நேர்எதிர்மை -குறித்த தனது மூன்றாவது நிறுவலில் (1808) மீப்பெரு முழுஎண் சார்புக்கு சதுர அடைப்புக் குறியீட்டைப் ([x]\,) பயன்படுத்தினார் கென்னத் இ. ஐவர்சன் 1962 ஆம் ஆண்டு மீப்பெரு முழுஎண் சார்பு மற்றும் மீச்சிறு முழுஎண் சார்பு ஆகிய இரு சார்புகளையும், மற்றும் அவற்றின் குறியீடுகளாக \lfloor x\rfloor,  \lceil x \rceil  ஆகிய இரண்டையும் அறிமுகப்படுத்தும்வரை  இக்குறியீடே பயன்படுத்தப்பட்டு வந்தது. தற்போது இருவிதமான குறியீடுகளும் பயன்படுத்தப்படுகின்றன.

## வரையறையும் பண்புகளும்
மீச்சிறு முழுஎண் சார்பு பின்வருமாறு வரையறுக்கப்படுகிறது
: \lceil x \rceil=\min\,\{n\in\mathbb{Z}\mid n\ge x\}.

ஓரலகு நீளமுள்ள பாதி திறந்த இடைவெளியில் ஒரேயொரு முழுஎண் மட்டுமே இருக்கும் என்பதால்,  *x* என்ற மெய்யெண்ணுக்கு, 

:x-1 

என்றவாறு *m* , *n* என இரு தனித்த முழுஎண்கள் அமைகின்றன. இதனைப் பயன்படுத்தி மீச்சிறு முழுஎண் சார்பின் வரையறையைப் பின்வருமாறும் கூறலாம்:

:\;\lceil x \rceil = n\;

* \lceil x+n \rceil = \lceil x \rceil+n \; (*n* ஒரு முழு எண்)
* \lceil x \rceil + \lceil y \rceil -1 \leq \;\lceil x + y \rceil \; \leq \;\lceil x \rceil + \lceil y \rceil \; (*x*, *y* இரு மெய்யெண்கள்)
*\Big\lceil \lceil x \rceil \Big\rceil = \lceil x \rceil (மீச்சிறு முழுஎண் சார்பு ஒரு தன்னடுக்குச் சார்பு)

## மீப்பெரு முழுஎண் சார்புடன் தொடர்பு
*\lceil x \rceil \ge \lfloor x \rfloor  \,  

*x* முழு எண்ணாக இருந்தால், இருந்தால் மட்டுமே, இதில் சமக்குறி உண்மையாகும். அதாவது:
:\lceil x \rceil - \lfloor x \rfloor = \begin{cases}
0&\mbox{ if } x\in \mathbb{Z}\\
1&\mbox{ if } x\not\in \mathbb{Z}
\end{cases}\,

*  
\begin{align}
\lceil -x \rceil + \lfloor x \rfloor &= 0 \\
\lceil  -x \rceil &= -\lfloor x \rfloor   \\
-\lceil  x \rceil  &= \lfloor -x \rfloor
\end{align}
\,

* \lfloor x \rfloor + \lfloor -x \rfloor = \begin{cases}
0&\mbox{ if } x\in \mathbb{Z}\\
-1&\mbox{ if } x\not\in \mathbb{Z},
\end{cases} \,

* \lceil x \rceil + \lceil -x \rceil = \begin{cases}
0&\mbox{ if } x\in \mathbb{Z}\\
1&\mbox{ if } x\not\in \mathbb{Z}.
\end{cases} \,

## தொடர்ச்சி
மீச்சிறு முழுஎண் சார்பு தொடர்ச்சியான சார்பல்ல; எனினும் அது கீழ் அரைத்தொடர்ச்சியானதாகவும் துண்டுவாரி மாறிலிச் சார்பாகவும் அமையும். கட்டுரையின் தொடக்கத்தில் தரப்பட்டுள்ள வரைபடத்திலிருந்து இவ் விவரத்தைக் காணலாம்.

## மேற்கோள்கள்

## வெளி இணைப்புகள்

* 
* Štefan Porubský, "Integer rounding functions", *Interactive Information Portal for Algorithmic Mathematics*, Institute of Computer Science of the Czech Academy of Sciences, Prague, Czech Republic, retrieved 24 October 2008
* 
* 

பகுப்பு:சிறப்புச் சார்பியங்கள்
வயிற்றுக்குச் சோறிடல் வேண்டும் (நூல்)

**வயிற்றுக்குச் சோறிடல் வேண்டும்** கோ. நம்மாழ்வாரின் 25-வது புத்தகம் இது.  இதில் 30 கட்டுரைகள் இடம்பெற்றுள்ளன.

## மேற்கோள்கள்

பகுப்பு:கோ. நம்மாழ்வார் நூல்கள்
பகுப்பு:வேளாண்மையியல் தமிழ் நூல்கள்
ஆரியதேவர்

**ஆரியதேவர்** (Aryadeva, आर्यदेव,) என்பவர் நாகார்ஜுனரின் சீடராவார். பௌத்த மகாயான நூல்களை எழுதியவர். சென் துறவிகள் இவரை, கனதேவா என்பர். இலங்கையில் போதிசத்வ தேவர் என்பர்.

## ஆக்கங்கள்
இவர் எழுதிய நூல்கள் சமசுகிருதத்தில் பாதுகாக்கப்படவில்லை. சீன, திபெத்திய மொழிகளில் உள்ள மொழிபெயர்ப்புகளிலேயே இவரது ஆக்கங்கள் காணப்படுகின்றன. சதுசடகா என்ற நானூறு பாடல்களைக் கொண்ட நூலே புகழ் பெற்றது.

சர்யமேலபகபிரதிபா, என்ற நூலையும் எழுதியுள்ளார்.

*சதுசதக சாஸ்திர நாம கரிகா
*சதக சாஸ்திரா
*அக்சர சதகா
*ஹஸ்தவலபிரகரனா

## சான்றுகள்

பகுப்பு:பௌத்த அறிஞர்கள்
பகுப்பு:இந்தியப் பௌத்தர்கள்
மு. கணபதிப்பிள்ளை

தென்புலோலியூர் **மு. கணபதிப்பிள்ளை** இலங்கைத் தமிழ்ப் பண்டிதரும், தமிழறிஞரும் எழுத்தாளரும் ஆவார்.

## வாழ்க்கைக் குறிப்பு
மு. கணபதிப்பிள்ளை பருத்தித்துறை புலோலி என்ற கிராமத்தில் தமிழ் வித்துவப் பரம்பரையில் பிறந்தவர். இலங்கை அரச மொழித் திணைக்களத்தில் மொழிபெயர்ப்பாளராகப் பணியாற்றியவர். இலங்கை வானொலியிலும், இலக்கிய மேடைகளிலும் மற்றும் இலக்கிய நூலுருவாக்கத்திலும் பெரும் பங்களிப்பை வழங்கியிருந்தவர். இவரின் மனைவி தனபாக்கியம் ஒரு வயலின் இசைக்கலைஞர். இவரது புதல்வியர்: தமிழின்பம் மாணிக்கராஜா மற்றும் இலங்கை வானொலிக் கலைஞர் கமலினி செல்வராஜன்.

## எழுதிய நூல்கள்
*அன்னைதயை,
*தமிழன் எங்கே
*ஈழநாட்டின் தமிழ்ச் சுடர்மணிகள்
*பயிற்சித் தமிழ் 1
*மொழிபெயர்ப்பும் சொல்லாக்கமும்
*மொழியும் மரபும்
*வான்மீகியார் தமிழரே!

## மேற்கோள்கள்

பகுப்பு:யாழ்ப்பாண மாவட்ட மக்கள்
பகுப்பு:ஈழத்துத் தமிழறிஞர்கள்
மரபை அழிக்கும் மரபணு மாற்று விதைகள் (நூல்)

**மரபை அழிக்கும் மரபணு மாற்று விதைகள்** கோ. நம்மாழ்வார் எழுதிய வேளாண்மை நூல். இந் நூல் வாகைப் பதிப்பகத்தாரால் 2012 ஆம் ஆண்டு வெளியிடப்பட்டது.

## நூலை பற்றி
உணவே மருந்து என்பது தமிழ் மரபு. ஆனால் இப்படி பாக்டீரியாவை திணித்துத் தரும் கத்தரிக்காய் எப்படி மருந்தாகும். இது போன்ற பல செய்திகளை கோ.நம்மாழ்வார் இந்த புத்தகத்தின்  வாயிலாக தருகிறார். விழிப்புணர்வு ஏற்படுத்தும் நூல்.

## நூலில் இருந்து சில குறிப்புகள்
மரபணு மாற்றுப் பயிர்களின் நுழைவுக்கு இரண்டாவது பச்சைப் புரட்சி என்று பட்டமும் சூட்டப்படுகிறது. ஆனால் முதல் பச்சைப் புரட்சியின்போது அமைதியாக இருந்துவிட்ட பாரதம் இன்று பி.டி. கத்தரிக்காயை எதிர்த்து போர்க் கோலம் பூண்டுள்ளது. கம்பெனி விதைகள் திணிக்கப்பட்டால்
உயிரியல் பன்மயம் அழியும். பச்சைப் புரட்சிக் காலத்தில் இப்படி நமது 30 ஆயிரம் நெல் வகைகள் அழிந்ததை யாரும் மறுப்பதற்கு இல்லை. இந்தியாவில் கத்தரி ரகங்களுக்கு பஞ்சமில்லை. 'வரகசிரிச் சோறும் வழுதுணங்காய் வாட்டும்' என்று அவ்வை பிராட்டி குறிப்பிடுகிற வழுதுணங்காய் நமது கத்தரியே.

## மேற்கோள்கள்

பகுப்பு:2012 தமிழ் நூல்கள்
பகுப்பு:வேளாண்மையியல் தமிழ் நூல்கள்
பகுப்பு:கோ. நம்மாழ்வார் நூல்கள்
தேசிய சரக்குத் தானுந்து ஓட்டப்போட்டி சங்கம்

right|thumb|'''மைக் ஹெல்டன்''', சங்கத்தின் தலைவர் (இடது) மற்றும் '''தாமஸ்''', கடற்படை உயர் அதிகாரி (வலது). ''2005ல் எடுக்கப்பட்டது''.

**தேசிய சரக்குத் தானுந்து ஓட்டப்போட்டி சங்கம்** (*NASCAR*) என்பது, ஓர் தானுந்து போட்டிகளின் குழுமமாகும். 1947-48ல் பில் பிரான்சு என்பவரால் தொடங்கப்பட்டது. 2009ல் திரு. பிரைன் பிரானடசு (பில் பிரான்சின் பெயரன்) தலைமை நிர்வாக அதிகாரியாக பொறுப்பேற்றார்.

## சான்றுகள்

பகுப்பு:தானுந்து விளையாட்டுக்கள்
பேராதன் (சதுரங்கம்)

சதுரங்க விளையாட்டில்,  **சதுரங்கப் பேராதன்** அல்லது **கிராண்ட்மாஸ்டர் ** (Grandmaster) என்ற பட்டம் அவ்விளையாட்டை ஒழுங்குபடுத்தும் பன்னாட்டு சதுரங்கக் கூட்டமைப்பினால் சதுரங்க விளையாட்டாளர்களுக்கு வழங்கப்படும் விருதாகும்.  உலக வாகையாளர் பட்டத்தைத் தவிர இந்த அமைப்பு வழங்கும் மிக உயரிய  பட்டம் இதுவேயாகும். இந்த நிலையை எய்தியவர் தம் வாழ்நாள் முழுமையும் இப்பட்டத்தை தக்க வைத்துக் கொள்ளலாம். சதுரங்க குறிப்பேடுகளில் இது பொதுவாக  **ஜிஎம்** என சுருக்கமாகக் குறிப்பிடப் படுகிறது. சில நேரங்களில் பன்னாட்டு கிராண்ட் மாஸ்டர் என்பதன் சுருக்கமாக ஐஜிஎம்  எனவும், குறிப்பாக பழைய நூல்களில், பயன்படுத்தப்படுகிறது.

கிராண்ட் மாஸ்டர், பன்னாட்டு மாஸ்டர், மற்றும் பிடீ மாஸ்டர் என்பன ஆண்களுக்கும் பெண்களுக்கும் பொதுவானவை. 1978இல் நோனா கேப்ரின்டாஷ்விலி முதல் பெண் ஜிஎம்மாக பட்டம் பெற்றார். உலகப் பெண்கள் வாகையர் பட்டத்தை வென்ற இவருக்கு ஃபிடீ இந்தப் பட்டதை  சிறப்பு  விலக்காக அளித்தது. ஆண்களுடன் விளையாடி இந்தப் பட்டத்தை வென்ற முதல் பெண்மணி சூசன் போல்கர் ஆவார். இவர் 1991இல் இந்தச் சாதனையை நிகழ்த்தினார். 2000ஆம் ஆண்டிலிருந்து முதல் பத்து இடங்களில் உள்ள பெண்களில் பெரும்பாலோர்  ஜிஎம் பட்டம் பெற்றவர்களாவர்.

பெண்களுக்கெனத் தனிப்பட்ட பட்டமாக *பெண்கள் கிராண்ட் மாஸ்டர்* (WGM) என்ற பட்டமும் ஃபிடீ மாஸ்டர் நிலைக்கும் பன்னாட்டு மாஸ்டர் நிலைக்கும் இடைப்பட்ட நிலையில் உள்ள பெண்களுக்கு வழங்கப்படுகிறது.

## வரலாறு
சதுரங்கம் தொடர்பில் கிரான்ட்மாஸ்டர் என்னும் பயன்பாடு, 1838ம் ஆண்டில் "பெல்ஸ் லைஃப்" என்னும் விளையாட்டு வார இதழில் காணப்பட்டது. அவ்வெளியீட்டில், வில்லியம் லூயிசு என்பவரை "எமது முன்னைய கிராண்ட்மாஸ்டர்" எனக் குறிப்பிட்டிருந்தனர். லூயிசும் பின்னாளில் பிலிடோர் என்பவரை கிராண்ட்மாசுட்டர் எனக் குறிப்பிட்டார். இப்பெயர் வேறு சில சதுரங்க விளையாட்டு வீரர்களுக்கும் பயன்படுத்தப்பட்டது.

## மேற்கோள்கள்

## வெளி இணைப்புகள்
* "Requirements for FIDE Titles" from the FIDE Handbook
* "World Top Chess players" FIDE

பகுப்பு:சதுரங்கம்
கார்மேல் மலை

**கார்மேல் மலை** (*Mount Carmel*, , *Har HaKarmel* / *Har ha Karmell* (*அர்த்தம்:* கடவுளின் திராட்சைத் தோட்டம்); , *Kármēlos*; , *Kurmul* or جبل مار إلياس *Jabal Mar Elyas* 'Mount Saint Elias') என்பது தென் இசுரேலில் மத்தியதரையிலிருந்து தென் கிழக்காக நீண்டிருக்கும் கடற்கரையோர மலைத்தொடராகும். இத்தொடர் யுனெஸ்கோவின் உயிர்க்கோளம் ஓதுக்கீட்டுப் பகுதியும் பல நகரங்களினைக் கொண்டதும் ஆகும். குறிப்பாக, இசுரேலின் மூன்றாவது பெரிய நகரான கைஃபா இதன் தென் சரிவில் அமைந்துள்ளது.

## வெளி இணைப்புகள்

*Mount Carmel - BiblePlaces.com , pictures and text illuminating the biblical site

பகுப்பு:இசுரேலில் உள்ள மலைகள்
அப்பாச்சி அனுமதி

**அப்பாச்சி உரிமம்** அல்லது **அப்பாச்சி அனுமதி** அப்பாச்சி மென்பொருள் அறக்கட்டளை (ASF) எழுதிய ஒரு இலவச மென்பொருள் உரிமம் ஆகும். அப்பாச்சி உரிமம் பயன்படுத்தும் போது பதிப்புரிமை அறிக்கை மற்றும் நிபந்தனைகளை நாம் எப்போதும் வெளியிட நிர்ப்பந்திக்கிறது. எந்த இலவச மென்பொருள் உரிமம் போல, அப்பாச்சி உரிமத்துடன் பயனருக்கு  மென்பொருள் சுதந்திரம் உரிமம் நிபந்தனைகளின் கீழ், அதை மாற்ற, அதை விநியோகிக்க, மற்றும் மென்பொருள் மாற்றம் பதிப்புகள் விநியோகிக் பயன்படுத்த அனுமதிக்கிறது.

## மேற்கோள்கள்

பகுப்பு:கட்டற்ற மென்பொருட்கள்
பகுப்பு:அப்பாச்சி மென்பொருள் அறக்கட்டளை
பகுப்பு:கட்டற்ற, திறமூல மென்பொருள் உரிமங்கள்
கும்ரான்

**கும்ரான்** (*Qumran*, ;  **) என்பது மேற்குக் கரையில் அமைந்துள்ள ஓர் தொல்பொருளியற் களம். இது இசுரேலிய குடியிருப்புப் பகுதி, கிப்புட்சு ஆகியவற்றுக்கு அருகில், சாக்கடலின் வடமேற்கு கரையிலிருந்து ஒரு மைல் தொலைவில் வறண்ட பீடபூமி மீது அமைந்துள்ளது. கெலேனிய கால குடியிருப்பு ஜோன் கைக்கானூசு ஆட்சிக்காலத்தில் கி.மு 134-104 க்கு இடைப்பட்ட அல்லது பிற்பட்ட காலத்தில் உருவாக்கப்பட்டு, கி.பி 68 அல்லது அதன் பின்னர் உரோமைப் பேரரசால் அழிக்கப்படும் வரை குடியிருப்பாக இருந்தது. சாக்கடல் சுருள் ஏடுகள் மறைத்து வைக்கப்பட்ட, நேரான பாலைவன செங்குத்துப் பாறைகள், தாழ்வுப் பகுதிகள்   சுண்ணாம்புக்கல் பாறை மேல் தளம் கொண்ட கும்ரான் குகைகளுக்கு அண்மித்த குடியிருப்புக்கள் நன்றாக அறியப்பட்டவை. 
## இதனையும் காண்க
* சுருள் ஏடுகள்
## வெளி இணைப்பு

பகுப்பு:இசுரேலில் உள்ள மலைகள்
பிளக் கோநெட் நனோ

**பிளக் கோநெட் நனோ** (*Black Hornet Nano*) என்பது நோர்வேயின் புரொக்ஸ் டைனமிக்சினால் வடிவமைக்கப்பட்டு, பிரித்தானிய இராணுவத்தினால் பயன்படுத்தப்படும் ஓர் இராணுவ நுண்ணிய ஆளில்லாத வானூர்தி ஆகும்.

இது கிட்டத்தட்ட 10&nbsp;செ.மீ x 2.5&nbsp;செ.மீ அளவுடையதும், தரையிலுள்ள படைகளுக்கு உள்ளூர் சுற்றாடல் விழிப்புணர்வை வழங்கக் கூடியதும் ஆகும். இது கையினுள் அடங்கக் கூடியளவு சிறியதும், மின்கலம் உட்பட கிட்டத்தட்ட அரை அவுன்சு நிறையினை உடையது. இந்த ஆளில்லாத வானூர்தி முழு அசைவுக் காணொளி மற்றும் ஒளிப்படங்களை வழங்கக் கூடிய ஒளிப்படக் கருவியைக் கொண்டுள்ளது. £20 மில்லியன் செலவில் 160 அலகுகள் வடிவமைக்கப்பட்டுள்ளன.

## பாவனையாளர்கள்
* பிரித்தானிய தரைப்படை
* நோர்வே தரைப்படை

## உசாத்துணை

பகுப்பு:ஆளில்லாத வானூர்திகள்
பகுப்பு:நானோதொழினுட்பம்
யு.எஸ்.எஸ். மெக்கேம்பெல் (டிடிஜி-85)

**யு.எஸ்.எஸ். மெக்கேம்பெல் (டிடிஜி-85)** (USS McCampbell DDG-85) இது அமெரிக்கக் கப்பற்படையின் 7-ஆவது படைப்பிரிவைச் சேர்ந்த கப்பல் ஆகும். இது பசிபிக் மற்றும் இந்தியப் பெருங்கடல் பகுதிகளில் பாதுகாப்புப் பணியில் ஈடுபட்டு வருகிறது.

விமான எதிர்ப்பு துப்பாக்கிகள், நீர்மூழ்கிக் கப்பல்களைத் தாக்கி அழிக்கும் ஏவுகணைகள், போர் மற்றும் மீட்புப் பணிகளில் ஈடுபடுத்தப்படுத்தப்படும் 2 ஹெலிகாப்டர்கள், நவீன ரேடார்கள், செயற்கைக்கோளுடன் நேரடியாக இணைக்கப்பட்ட தகவல் தொழில்நுட்ப சாதனங்கள் உள்ளிட்ட நவீன கருவிகள் யு.எஸ்.எஸ். மெக்கேம்பெல் போர்க்கப்பலில் உள்ளன.

## மேற்கோள்கள்

பகுப்பு:போர்க் கப்பல்கள்
ஆடையூர் கருப்பனார் கோயில்

**ஆடையூர் கருப்பனார் கோயில்** என்பது ஒரு நாட்டுப்புறக் கோயில் ஆகும்.

## கோயில் அமைவிடம்
இக்கோயில் தமிழ்நாட்டில், சேலம் மாவட்டம் எடப்பாடி வட்டத்த்திலுள்ள  ஆடையூர் கிராமத்தில் உள்ளது

## திருவிழா
இக்கோயிலின் தவத்திருவிழா மூன்று ஆண்டுகளுக்கு ஒருமுறை நடைபெறும்.

## மேற்கோள்கள்

பகுப்பு:சேலம் மாவட்டத்திலுள்ள கிராமக் கோயில்கள்
விக்கி விவசாயி

**விக்கி விவசாயி** என்பது வேளாண்மை பற்றிய தகவல்களைப் பகிரும் ஒரு மும்மொழி வலைத்தளம் ஆகும்.  இது இலங்கை வேளாண் துறையின் ஒரு திட்டம் ஆகும்.  இந்தத் தளம் கலைக்களஞ்சியம், கற்கை, விவாத மேடை ஆகிய மூன்று பகுதிகளைக் கொண்டது.  இதன் கலைக்களஞ்சியப் பகுதி விக்கிப்பீடியா பயனபடுத்தும் மீடியாவிக்கி மென்பொருளைப் பயன்படுத்துகிறது.

## வெளி இணைப்புகள்
* விக்கி விவசாயி 
* விவசாய கலைக்களஞ்சியம் 

பகுப்பு:வேளாண்மை
பகுப்பு:இணையத் தமிழ்க் கலைக்களஞ்சியங்கள்
பகுப்பு:அறிவியல், தொழில்நுட்பத் தமிழ்க் கலைக்களஞ்சியங்கள்